ᱵᱤ. ᱵᱷᱤ. ᱱᱟᱜᱽᱨᱚᱛᱷᱱᱟ

ᱵᱮᱝᱜᱟᱞᱳᱨ ᱵᱷᱮᱝᱠᱟᱴᱟᱨᱟᱢᱤᱭᱟᱦ ᱱᱟᱜᱽᱨᱚᱛᱷᱱᱟ (ᱡᱟᱱᱟᱢ: ᱓᱐ ᱚᱠᱴᱚᱵᱚᱨ ᱑᱙᱖᱒) ᱫᱚ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱐᱘ ᱠᱷᱚᱱ ᱒᱐᱒᱑ ᱦᱟᱹᱵᱤᱫ ᱠᱚᱨᱱᱟᱴᱚᱠ ᱦᱟᱭ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱮ ᱛᱟᱦᱮ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛ ᱨᱮᱱ ᱢᱟᱨᱮ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱤ.ᱮᱥ. ᱵᱷᱮᱝᱠᱟᱴᱟᱨᱟᱢᱤᱭᱟᱦ ᱨᱮᱱ ᱠᱩᱲᱤ ᱠᱟᱱᱟᱭ ᱾

ᱵᱤᱨᱳᱫᱷ ᱮᱫ ᱠᱟᱱ ᱢᱤᱫ ᱫᱚᱞ ᱩᱠᱤᱞ ᱠᱚᱨᱱᱟᱴᱚᱠ ᱦᱟᱭ ᱠᱳᱨᱰ ᱥᱟᱢᱟᱝ ᱨᱮ ᱩᱱᱤ ᱡᱳᱨ ᱠᱟᱛᱮ ᱟᱴᱠᱟᱣ ᱛᱟᱭᱚᱢ ᱒᱐᱐᱙ ᱥᱮᱨᱢᱟ ᱠᱷᱚᱱ ᱩᱱᱤ ᱫᱚ ᱦᱚᱲ ᱠᱚ ᱛᱟᱞᱟ ᱨᱮᱭ ᱵᱟᱲᱟᱭᱚᱜ ᱠᱟᱱᱟ ᱾ ᱩᱱᱤ ᱠᱚᱨᱱᱟᱴᱚᱠ ᱨᱮ ᱵᱮᱯᱟᱨ ᱟᱨ ᱥᱚᱝᱵᱤᱫᱷᱟᱱᱤᱭᱟᱹ ᱟᱹᱱᱟᱹᱨᱤ ᱥᱟᱶ ᱡᱚᱯᱲᱟᱣ ᱟᱭᱢᱟ ᱢᱚᱦᱚᱛ ᱨᱟᱹᱭ ᱠᱚᱸᱭ ᱮᱢ ᱟᱠᱟᱫᱟ ᱾

ᱡᱤᱭᱚᱱ ᱟᱨ ᱥᱮᱪᱮᱫ
ᱱᱟᱜᱽᱨᱚᱛᱷᱱᱟ ᱟᱡ ᱵᱟᱵᱟ, ᱤ.ᱮᱥ. ᱵᱷᱮᱝᱠᱟᱴᱟᱨᱟᱢᱤᱭᱟᱦ, ᱫᱚ ᱥᱤᱧᱚᱛ ᱨᱮᱱ ᱑᱙ ᱟᱱᱟᱜ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱮ ᱛᱟᱦᱮ ᱠᱟᱱᱟ ᱾ ᱩᱱᱤ ᱫᱚ ᱑᱙ ᱡᱩᱱ ᱑᱙᱘᱙ ᱨᱮ ᱵᱟᱦᱟᱞ ᱞᱮᱱᱟ ᱟᱨ ᱑᱗ ᱰᱤᱥᱮᱢᱵᱚᱨ ᱑᱙᱘᱙ ᱦᱟᱹᱵᱤᱫ ᱟᱡᱟᱜ ᱚᱱᱟ ᱦᱩᱫᱟᱹ ᱨᱮᱭ ᱛᱟᱦᱮ ᱠᱟᱱᱟ ᱾

ᱩᱱᱤ ᱫᱚ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱞᱚ ᱯᱷᱮᱠᱟᱞᱴᱤ, ᱠᱮᱢᱯᱟᱥ ᱞᱚ ᱥᱮᱱᱴᱟᱨ ᱠᱷᱚᱱ ᱟᱡᱟᱜ ᱟᱹᱱᱟᱹᱨᱤ ᱯᱟᱲᱦᱟᱣ ᱮ ᱯᱩᱨᱟᱹᱣ ᱞᱮᱫᱟ ᱾

ᱠᱟᱹᱢᱤ
ᱩᱱᱤ ᱫᱚ ᱑᱙᱘᱗ ᱥᱮᱨᱢᱟ ᱨᱮ ᱵᱟᱨ ᱠᱟᱭᱩᱱᱥᱤᱞ ᱚᱯᱷ ᱠᱚᱨᱱᱟᱴᱚᱠ ᱨᱮᱭ ᱵᱚᱞᱚ ᱞᱮᱱᱟ ᱟᱨ ᱒᱐᱐᱘ ᱨᱮ ᱠᱚᱨᱱᱟᱴᱚᱠ ᱦᱟᱭ ᱠᱳᱨᱰ ᱨᱮᱱ ᱵᱟᱹᱲᱛᱤ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱵᱟᱦᱟᱞ ᱞᱟᱦᱟ ᱨᱮ ᱵᱮᱝᱜᱟᱞᱩᱨᱩ ᱨᱮ ᱥᱚᱝᱵᱤᱫᱷᱟᱱᱤᱭᱟᱹ ᱟᱨ ᱵᱮᱯᱟᱨ ᱟᱹᱱᱟᱹᱨᱤ ᱠᱚᱭ ᱯᱨᱮᱠᱴᱤᱥ ᱞᱮᱫᱟ ᱾ ᱑᱗ ᱯᱷᱮᱵᱽᱣᱟᱨᱤ ᱒᱐᱑᱐ ᱨᱮ ᱩᱱᱤ ᱫᱚ ᱛᱷᱟᱭᱤᱛ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮᱭ ᱵᱟᱦᱟᱞ ᱮᱱᱟ ᱾ ᱥᱩᱯᱨᱤᱢ ᱠᱳᱨᱰ ᱨᱮ ᱵᱤᱪᱟᱹᱨᱤᱭᱟᱹ ᱠᱚᱣᱟᱜ ᱨᱤᱴᱟᱭᱟᱨᱰ ᱩᱢᱮᱨ ᱮ ᱛᱤᱭᱟᱹᱜ ᱞᱮᱠᱷᱟᱱ, ᱒᱙ ᱚᱠᱴᱚᱵᱚᱨ ᱒᱐᱒᱔ ᱨᱮ ᱩᱱᱤᱭᱟᱜ ᱨᱤᱴᱟᱭᱟᱨᱰ ᱦᱩᱭᱩᱜᱼᱟ ᱢᱮᱱᱛᱮ ᱟᱸᱥ ᱢᱮᱱᱟᱜᱼᱟ ᱾

ᱢᱮ ᱒᱐᱒᱐ ᱨᱮ, ᱵᱤ.ᱵᱷᱤ. ᱱᱟᱜᱽᱨᱚᱛᱷᱱᱟ ᱫᱚ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱵᱟᱦᱟᱞ ᱞᱟᱹᱜᱤᱫ ᱜᱟᱯᱟᱞᱢᱟᱨᱟᱣ ᱪᱟᱞᱟᱜ ᱠᱟᱱ ᱛᱟᱦᱮᱱᱟ ᱢᱮᱱᱛᱮ ᱨᱤᱯᱳᱨᱴ ᱦᱩᱭ ᱞᱮᱱᱟ, ᱚᱱᱟ ᱠᱷᱟᱹᱛᱤᱨ ᱛᱮ ᱟᱭᱢᱟ ᱠᱚᱢᱮᱱᱴᱮᱴᱚᱨ ᱠᱚ ᱧᱮᱞ ᱞᱮᱫᱟ ᱱᱚᱣᱟ ᱛᱮ ᱩᱱᱤ ᱫᱚ ᱥᱤᱧᱚᱛ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱮ ᱵᱮᱱᱟᱣᱚᱜᱼᱟ ᱾

᱒᱖ ᱟᱜᱚᱥᱴ ᱒᱐᱒᱑ ᱨᱮ, ᱩᱱᱤ ᱫᱚ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮᱭ ᱵᱟᱦᱟᱞ ᱮᱱᱟ, ᱟᱨ ᱓᱑ ᱟᱜᱚᱥᱴ ᱒᱐᱒᱑ ᱨᱮ ᱩᱱᱤ ᱠᱨᱤᱭᱟᱹ ᱮ ᱦᱟᱛᱟᱣ ᱠᱮᱫᱟ ᱾ ᱩᱱᱤ ᱫᱚ ᱒᱐᱒᱗ ᱥᱮᱨᱢᱟ ᱨᱮ ᱥᱤᱧᱚᱛ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱵᱮᱱᱟᱣ ᱨᱮᱭᱟᱜ ᱦᱚᱨ ᱨᱮ ᱢᱮᱱᱟᱭᱟ ᱾

ᱧᱩᱛᱩᱢᱟᱱ ᱨᱟᱹᱭ ᱟᱨ ᱢᱚᱛ
ᱜᱟᱹᱰᱤ ᱠᱷᱟᱡᱽᱱᱟ
᱒᱐᱑᱖ ᱨᱮ, ᱩᱱᱤ ᱟᱨᱢᱤᱫ ᱵᱤᱪᱟᱹᱨᱤᱭᱟᱹ ᱥᱟᱶᱛᱮ ᱨᱟᱹᱭ ᱠᱤᱱ ᱮᱢ ᱞᱮᱫᱟ ᱡᱮ ᱠᱚᱨᱱᱟᱴᱚᱠ ᱥᱚᱨᱠᱟᱨ ᱯᱚᱱᱚᱛ ᱠᱷᱚᱱ ᱵᱟᱨᱦᱮ ᱨᱮ ᱠᱤᱨᱤᱧ ᱟᱠᱟᱱ ᱜᱟᱹᱰᱤ ᱠᱚ ᱨᱮᱱ ᱢᱟᱹᱞᱤᱠ ᱠᱚ ᱴᱷᱮᱱ ᱠᱚᱨᱱᱟᱴᱚᱠ ᱨᱮ ᱜᱟᱹᱰᱤ ᱵᱮᱵᱷᱟᱨ ᱞᱟᱹᱜᱤᱫ "ᱡᱤᱭᱚᱱ ᱵᱷᱩᱨ ᱠᱷᱟᱡᱽᱱᱟ" ᱮᱢ ᱨᱮᱭᱟᱜ ᱞᱟᱹᱠᱛᱤ ᱵᱟᱹᱱᱩᱜᱼᱟ, ᱱᱚᱣᱟ ᱟᱹᱨᱤ ᱫᱚ ᱚᱼᱥᱚᱝᱵᱤᱫᱷᱟᱱᱤᱠ ᱥᱟᱵᱽ ᱠᱟᱛᱮ ᱾
ᱢᱚᱱᱫᱤᱨ ᱠᱚ ᱨᱮᱭᱟᱜ ᱵᱮᱼᱵᱮᱯᱟᱨᱤᱭᱟᱹ ᱥᱛᱷᱤᱛᱤ

ᱥᱟᱹᱠᱷᱭᱟᱹᱛ